Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 259/12/8807	Michalovce, 14.10.2013
EEČ : 2-66-355-2013

U Z N E S E N I E

Trestná vec:	obvinený XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 22.6.2012, spisová značka 1 Pv 259/12/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 8.7.2011 v Michalovciach, v mieste svojho bydliska na ul. XXXXX uzatvoril so spol. XXXXX, s.r.o. zmluvu o spotrebiteľskom úvere č. 475088208, predmetom ktorej bol úver vo výške 500,-€ a ktorou sa zaviazal predmetný úver splácať týždennými splátkami po 11,21€ počas 60 týždňov, pričom zmluvnej zástupkyni poškodenej spoločnosti XXXXX uviedol nepravdivé údaje týkajúce sa výšky príjmu, následne poskytnutý úver riadne nesplácal, čím uviedol spol. XXXXX, s.r.o. so sídlom Mlynské Nivy 49, XXXXX, IČO: 35 805 731 do omylu a spôsobil poškodenej spoločnosti škodu najmenej vo výške 415,78€,

Uznesením prokurátora Okresnej prokuratúry XXXXX zo dňa 22.6.2012, spisová značka 1 Pv 259/12/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry v Michalovciach, sp. zn. 1Pv 259/12 zo dňa 22.6.2012 bolo podľa § 216 ods. 1 Tr. poriadku podmienečne zastavené trestné stíhanie proti obvinenému XXXXX pre prečin úverového podvodu podľa § 222 ods. 1 Tr. zák. na tom skutkovom základe, ako je uvedené v citovanom uznesení prokurátora.

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov. Toto rozhodnutie sa stalo právoplatným dňa 4.8.2012.

Skúšobná doba pre podmienečné zastavenie trestného stíhania uplynula dňom 4.8.2013. 

Po uplynutí skúšobnej doby bol vyžiadaný odpis z registra trestov a správa o povesti obvineného. Bolo zistené, že obvinený v priebehu skúšobnej doby viedol riadny život, nedopustil sa žiadneho trestného činu, ani priestupku. 

Preto som toho názoru, že obvinený vyhovel podmienkam ust. § 217 ods. 1 Tr. poriadku.

S poukazom, na uvedené bolo potrebné rozhodnúť, že obv. XXXXX sa v skúšobnej dobe podmienečného zastavenia trestného stíhania osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Olexa
prokurátor